Diari Oficial de la Generalitat Valenciana


Sumari del DOGV 9888, del 09-07-2024 (2024/6489)

ACORD de 6 de juny de 2024, de la Conselleria d'Hisenda, Economia i Administració Pública, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José Carlos Velasco Clemente.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6489


Organisme emissor
:   Conselleria de Hacienda, Economía y Administración Pública

Tipus de document
:   Acord

ACORD de 6 de juny de 2024, de la Conselleria d'Hisenda, Economia i Administració Pública, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José Carlos Velasco Clemente.  
 [2024/6489]  
Número d'expedient: ABI 177/2024.  
Causant: José Carlos Velasco Clemente. DNI: \*\*\*\*077\*\*  
Lloc i data de la defunció: Elx (Alacant), el 23 de gener de 2009  
Últim domicili: Aldaia (València).  
  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de data 19 de setembre de 2023 de l'advocacia general de la Generalitat a Alacant de l'existència del procediment execució hipotecària 2019/2021 seguit en el Jutjat de Primera Instància número 4 d'Elx (Alacant) contra l'herència jacent de José Carlos Velasco Clemente, mort a Elx (Alacant), el 23 de gener de 2009, en estat civil de solter, aportant diligència d'ordenació de 12 de juliol de 2023.  
Mitjançant escrit de data 26 de setembre de 2023 de la Direcció General de Patrimoni, Servici d'Herències Abintestat, se sol·licita al Jutjat de Primera Instància número 4 d'Elx la documentació del causant que conste en el procediment d'execució hipotecària 2019/2021.  
Per comunicació telemàtica de data 5 de desembre de 2023, el Jutjat de Primera Instància número 4 d'Elx presenta diligència d'ordenació de data 1 de desembre de 2023 a la s'adjunta el certificat de defunció de José Carlos Velasco Clemente i el certificat d'actes d'última voluntat del causant, en el qual consta que no va atorgar testament.  
De les actuacions dutes a terme per esta direcció general, es constata, mitjançant certificat històric d'empadronament de data d'entrada 13 de febrer de 2024, que José Carlos Velasco Clemente va estar empadronat a l'Ajuntament d'Elx (Alacant).  
Com que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, dispose:  
  
Primer  
Incoar el procediment de declaració de la Generalitat com a hereua abintestada de José Carlos Velasco Clemente, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que s'estime necessària per a una millor instrucció de l'expedient.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 6 de juny de 2024.- El director general de Patrimoni: Antonio Joaquín Woodward Poch.